CELEX: 32010R0515
Language: bg
Date: 2010-06-15 00:00:00
Title: Регламент (ЕС) № 515/2010 на Комисията от 15 юни 2010 година за изменение на Регламент (ЕО) № 1137/2007 по отношение на употребата на фуражната добавка Bacillus subtilis (О35) във фураж, съдържащ ласалоцид натрий, мадурамицин амоний, монензин натрий, наразин, салиномицин натрий и семдурамицин натрий  (Текст от значение за ЕИП)

16.6.2010   
            
            
               BG
            
            
               Официален вестник на Европейския съюз
            
            
               L 150/44
            
         РЕГЛАМЕНТ (ЕС) № 515/2010 НА КОМИСИЯТА
   от 15 юни 2010 година
   за изменение на Регламент (ЕО) № 1137/2007 по отношение на употребата на фуражната добавка Bacillus subtilis (О35) във фураж, съдържащ ласалоцид натрий, мадурамицин амоний, монензин натрий, наразин, салиномицин натрий и семдурамицин натрий
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаването на разрешително за използване на добавки при храненето на животните, както и основанията и процедурите за предоставяне на такова разрешително.
            
         
               (2)
            
            
               В Регламент (ЕО) № 1831/2003 се предвижда възможност разрешителното за дадена фуражна добавка да се изменя по искане на притежателя на разрешителното и след получаване на становището на Европейския орган за безопасност на храните (наричан по-долу „органът“).
            
         
               (3)
            
            
               Употребата на препарата от микроорганизми Bacillus subtilis DSM 17299 бе разрешена за десет години при пилета за угояване с Регламент (ЕО) № 1137/2007 на Комисията от 1 октомври 2007 г. относно разрешаването на Bacillus subtilis (O35) като фуражна добавка (2).
            
         
               (4)
            
            
               Притежателят на разрешителното подаде заявление за изменение на разрешителното за въпросната добавка и за разрешаването на нейната употреба във фураж, съдържащ кокцидиостатиците ласалоцид натрий, мадурамицин амоний, монензин натрий, наразин, салиномицин натрий и семдурамицин натрий, при пилета за угояване. Притежателят на разрешителното предостави необходимата информация в подкрепа на искането си.
            
         
               (5)
            
            
               Органът заключи в становището си от 10 март 2010 г., че Bacillus subtilis DSM 17299 е съвместим с ласалоцид натрий, мадурамицин амоний, монензин натрий, наразин, салиномицин натрий и семдурамицин натрий (3).
            
         
               (6)
            
            
               Условията, предвидени в член 5 от Регламент (ЕО) № 1831/2003, са изпълнени.
            
         
               (7)
            
            
               Поради тази причина Регламент (ЕО) № 1137/2007 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1137/2007 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 256, 2.10.2007 г., стр. 5.
   
      (3)  The EFSA Journal 2010 г.; 8(3):1552 (стр. 7).
   
      ПРИЛОЖЕНИЕ
      
         
            „ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешителното
                     
                     
                        Добавка
                     
                     
                        Състав, химична формула, описание, аналитичен метод
                     
                     
                        Видове или категория животни
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        CFU/kg пълноценен фураж със съдържание на 12 % влага
                     
                  
                        
                           Категория „зоотехнически добавки“. Функционална група: стабилизатори на чревната флора.
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis DSM 17299
                     
                     
                        
                                     
                                 
                                 
                                    Състав на добавката:
                                    Препарат от Bacillus subtilis DSM 17299 с минимално съдържание на 1,6 × 109 CFU/g добавка
                                 
                              
                                     
                                 
                                 
                                    Характеристика на активното вещество
                                    
                                       Bacillus subtilis DSM 17299 спори концентрат
                                 
                              
                                     
                                 
                                 
                                    Аналитичен метод (1)
                                    
                                    Метод за преброяване чрез разстилане в триптон-соев агар с предварителна топлинна обработка на пробите фураж
                                 
                              
                     
                        Пилета за угояване
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    В упътването за употреба на добавката и премикса да се посочат температурата и срокът на съхранение и стабилността при гранулиране.
                                 
                              
                                    2.
                                 
                                 
                                    Използването е разрешено във фуражите, съдържащи следните разрешени кокцидиостатици: диклазурил, халофугинон и робенидин, декоквинат, наразин/никарбацин, ласалоцид натрий, мадурамицин амоний, монензин натрий, наразин, салиномицин натрий или семдурамицин натрий.
                                 
                              
                     
                        22.10.2017 г.
                     
                  
      
      
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives“.